इससे पहले फ़ीफा के महासचिव जेरोम वॉल्क ने ब्राज़ील में साल 2014 में होने वाले फ़ुटबॉल विश्व कप की तैयारियों को धीमा बताया था.ब्राज़ील के खेल मंत्री एल्डो रेबेलो ने कहा है कि वे फ़ीफ़ा से जेरोम वॉल्क के अलावा किसी अन्य अधिकारी को ब्राज़ील के साथ समन्वय के लिए नियुक्त करें.महासचिव वॉल्क ने विश्व कप की तैयारियों को धीमा बताते हुए कहा था कि ब्राज़ील को ‘पीछे से एक लात पड़नी चाहिए’ ताकि काम की रफ़्तार सही हो सके.उन्होंने ये भी कहा था कि ब्राज़ील विश्व कप के आयोजन से अधिक उसे जीतने पर तवज्जो दे रहा है.ब्राज़ील के खेल मंत्री की मांग को जेरोम वॉल्क ने ‘बचकाना’ बताया है. उधर खेलमंत्री ने वॉल्क की टिप्पणी को अनुपयुक्त बताते हुए कहा है कि ब्राज़ील अब उनका अपने देश में स्वागत नहीं करेगा.ब्राज़ील के खेलमंत्री एल्डो रेबेलो ने कहा, “इन अपर्याप्त और अस्वीकार्य टिप्पणियों के मद्देनज़र ब्राज़ील के सरकार फ़ीफ़ा अध्यक्ष को पत्र लिखेगी. इस ख़त में बताया जाएगा कि ब्राज़ील महासचिव वॉल्क के साथ काम करने को तैयार नहीं है. ”